text: Lokal lotto-spiller vandt over tre mio. kr
  29 juni 2015 kl. 15.01
  Nu er 3.000 danskere gennem tiderne blevet Lotto-millionærer. En af weekendens tre vindere er fra Sønderborg.
  Med weekendens tre nye millionærer har Lotto nu gjort 3.000 danskere til millionærer. Nummer 3.000 på listen har vundet via et spil købt på Læsø - og vinder oveni gevinsten en drømmerejse. De to andre milliongevinster er vundet i Middelfart og Sønderborg.
  Siden 1989 har danskerne drømt om at vinde den store milliongevinst i Lotto. Fra 1993 har de også drømt om det i Onsdags Lotto (dengang Viking Lotto), og endelig har de fra år 2000 jagtet heldet i Joker.
  Nu har 3.000 danskere fået opfyldt drømmen om den store gevinst. I weekenden blev millionær nummer 3.000 i Lotto-spillene nemlig nået.
  To spillere ramte lørdagens syv vindertal i Lotto og deler dermed 1. præmiepuljen. De vinder begge 3.125.776 kroner og har begge vundet på en LynLotto købt henholdsvis hos:
  - Dagli'Brugsen, Hørtoftvej 1, Dybbøl, 6400 Sønderborg
  - SuperBrugsen, Sofiendalvej 2, Strib, 5500 Middelfart
  De to vindere får begge tilbudt økonomisk rådgivning af Danske Spil - som alle andre spillere, der vinder mere end 1,5 millioner kroner.
  Danske Spil har endnu ikke hørt fra vinderne.
  Fakta
  De 3.000 Lotto-millionærer fordeler sig på følgende måde:2.316 har vundet i Lørdags Lotto526 har vundet i Onsdags Lotto158 har vundet i Joker
  
  